РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/21-21

2. фебруар 2021. године

Б е о г р а д

**З А П И С Н И К**

**18. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 1. ФЕБРУАРА 2021. ГОДИНЕ**

 Седница је почела у 12.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Виолета Оцокољић, Миленко Јованов, Угљеша Мрдић, Жељко Томић, Вук Мирчетић, Дубравка Краљ и Лука Кебара.

Седници су присуствовали: Арпад Фремонд, заменик члана Одбора Балинта Пастора, Војислав Вујић, заменик члана Одбора Марије Јевђић, и Борислав Ковачевић, заменик члана Одбора Ђура Перића.

 Седници нису присуствовали чланови Одбора Милена Поповић, Јован Палалић, Илија Матејић, Тома Фила и Оља Петровић, нити њихови заменици.

На предлог председника, Одбор је једногласно (11 гласова за) усвојио следећи

**Д н е в н и р е д:**

 1. Одлучивање о упућивању Предлога да Народна скупштина, у складу са чланом 167. Пословника Народне скупштине, донесе по хитном поступку Предлог аутентичног тумачења члана 64. став 1. Закона о високом образовању („Службени гласник РС“, број 88/17, 73/18, 27/18-др. закон. 67/19 и 6/20-др закон), који је поднео Одбор за уставна питања и законодавство (број 612-134/21, од 28. јануара 2021. године);

 2. Одлучивање о упућивању Предлога да Народна скупштина, у складу са чланом 167. Пословника Народне скупштине, донесе по хитном поступку Предлог аутентичног тумачења члана 2. став 1. тачке 3. Закона о спречавању корупције („Службени гласник РС“, број 35/19 и 88/19), који је поднео Одбор за уставна питања и законодавство (број 713-135/21, од 28. јануара 2021. године).

 **Прва тачка дневног реда:** Одлучивање о упућивању Предлога да Народна скупштина, у складу са чланом 167. Пословника Народне скупштине, донесе по хитном поступку Предлог аутентичног тумачења члана 64. став 1. Закона о високом образовању („Службени гласник РС“, број 88/17, 73/18, 27/18-др. закон. 67/19 и 6/20-др закон), који је поднео Одбор за уставна питања и законодавство (број 612-134/21, од 28. јануара 2021. године)

 На предлог председника, Одбор за уставна питања и законодавство, одлучио је да предложи Народној скупштини да у складу са чланом 167. Пословника Народне скупштине, Предлог аутентичног тумачења одредбе члана 64. став 1. Закона о високом образовању (број 612-134/21 од 28. јануара 2021. године), разматра по хитном поступку, како би се спречиле штетне последице до којих могу да доведу недоумице у примени наведене одредбе.

 Одбор је одлуку донео једногласно (12 гласова за).

 **Друга тачка дневног реда:** Одлучивање о упућивању Предлога да Народна скупштина, у складу са чланом 167. Пословника Народне скупштине, донесе по хитном поступку Предлог аутентичног тумачења члана 2. став 1. тачке 3. Закона о спречавању корупције („Службени гласник РС“, број 35/19 и 88/19), који је поднео Одбор за уставна питања и законодавство (број 713-135/21, од 28. јануара 2021. године)

 На предлог председника, Одбор за уставна питања и законодавство, одлучио је да предложи Народној скупштини да у складу са чланом 167. Пословника Народне скупштине, Предлог аутентичног тумачења одредбе члана 2. став 1. тачке 3. Закона о спречавању корупције („Службени гласник РС“, број 35/19 и 88/19), који је поднео Одбор за уставна питања и законодавство (број 713-135/21, од 28. јануара 2021. године), разматра по хитном поступку, како би се спречиле штетне последице до којих могу да доведу недоумице у примени наведене одредбе.

 Одбор је одлуку донео једногласно (12 гласова за).

 Седница је завршена у 12,10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић